Kultura Maribor

JazzLent: Sonido Gallo Negro
2024-06-29 22:00 - 23:30 (Europe/Paris) | Maribor center / Oder Minoriti, Maribor
Festival Lent 2024
Kozmični mambo za nepozaben festivalski zaključek!
Že skoraj petnajst let veljajo koncerti tega 9-članskega stroja iz Mexico Cityja za posebno avdio-vizualno doživetje, eno največjih žurk in obenem za glasbeno razodetje. Eksotična tropikalija z rohnečimi orglami, surf-rock kitarami, flavto, tremi tolkalci in obveznim güirojem je zvočni kolaž, ki sicer zveni sila nenavadno, a ima v resnici veliko opraviti z zgodovino popularne glasbe južno od Mehike. Skupina na psihedeličen način odprašuje »vintage« žanre Latinske Amerike, za katere najbrž niste prav pogosto slišali: amazonska cumbia, peruvijska chicha, huayno, cumbia sonidera, boogaloo, mambo in cha cha chá. K temu dodajte še divje surf-rock kitare, garažno estetiko filmskih grozljivk, ritualne poganske maske ter video, ki ga med koncertom v živo riše Dr. Alderete – in znašli se boste v tako barvitem glasbenem svetu, da si ga doslej niste upali niti sanjati.
Nakup vstopnic

Povezava do originalnega članka

Tretji OBRAT na StopTrik
2024-06-30 19:00 | OBRAT
27. 6. 2024 ob 21.00, Vrt OBRATA
Tretji OBRAT na StopTrik
Z našim Mednarodnim filmskim festivalom StopTrik v okviru Festivala Lent vabimo na tri kurirane selekcije animacij, ki se bodo zavrtele v pop-up kinu na vrtu ob OBRATu – prostoru umetnosti in participacije na Trgu Revolucije 9. Zelen kotiček tik ob glavnem mostu v času Festivala Lent postaja kino na prostem. Tudi letos z improviziranim kinom dajemo mesto kinu. Kinu, ki ga v mestu ni.

Na tretjem večeru animiranih filmov si ogledamo selekcijo »Medaroda razsoja« (75 min), zmagovalce in nagrajence mednarodnega tekmovanja CRAFT 2023. Le ta od samega začetka služi kot okno med jugovzhodno Azijo in svetovnim občinstvom, pogled na svet animacije jugovzhodne Azije. Festival se je po pademiji ponovno rodil z novo energijo in novimi idejami. Poteka v obliki bienala in ni namenjen le prikazu tradicionalne stop animacije z lutkami, barvo in peskom pač pa ceni tudi digitalno ustvarjanje. Zavrteli se bodo zmagovalni filmi, ki jih je izbrala ugledna mednarodna žirija sestavljena večinsko iz ustvarjalcev jugovzhodne Azije.

Mednarodni filmski festival StopTrik, ki se bo letos v Mariboru odvijal med 25. in 29. septembrom, je eden maloštevilnih filmskih festivalov na svetu(!), ki je posvečen stop animaciji. StopTrik se je iz nišne pobude, ki se je rodila v kulturnem centru Pekarna, razvil v festival dveh mest, Maribora (Slovenija) in Lodza (Poljska). Odlikuje se po izbranem mednarodnem tekmovalnem programu, predstavlja tematske retrospektive in zgodovinske ter sodobne dosežke svetovno priznanih umetnic_kov, predanih ročno izdelanim, tridimenzionalnim tehnikam animiranja ter vabi k neposrednemu sodelovanju ljubitelje animacije, program pa poudarja potrebo po pronicljivi kulturni refleksiji družbeno-političnih problemov.

Povezava do originalnega članka

35. Poletni lutkovni pristan
2024-08-01 09:00 - 2024-08-31 21:00 | Maribor center / Lutkovno gledališče Maribor, Vojašniški trg 2A, 2000 Maribor
Lutkovno gledališče Maribor prireja že 35. Poletni lutkovni pristan, mednarodni lutkovni festival z najdaljšo tradicijo.

Na festivalu bodo sodelovali priznani slovenski lutkovni ustvarjalci in gostje iz Finske, Italije, Slovaške, Madžarske in Francije. Tudi letos se bomo povezali s številnimi organizacijami v mestu in organizirali predstave na Art kampu v Mestnem parku, pred Umetnostno galerijo Maribor in na Mariborskem otoku.
Vstopnice za predstave Poletnega lutkovnega pristana v Lutkovnem gledališču Maribor so po ceni 3 eur na voljo na spletu; pri blagajni gledališča pa od 27. junija 2024 naprej.
Festival financirata Mestna občina Maribor in Ministrstvo za kulturo RS.

Poletni lutkovni pristan 2024

Zloženka 35. PLP 2024PDF / 590 KB

O PLP

Od leta 1990 Lutkovno gledališče Maribor organizira mednarodni festival Poletni lutkovni pristan, ki ostaja stalnica poletnega dogajanja v mestu. Meseca avgusta vsako leto si odličen program ogleda več tisoč obiskovalcev. V prvi vrsti seveda ponuja najboljše tuje in domače lutkovne predstave za otroke, pa tudi predstave za odrasle, delavnice, razstave, instalacije in druge spremljevalne dogodke. S podporo Mestne občine Maribor tako mariborski lutkarji vsako leto privabijo najboljše, kar ponuja lutkovni svet. Od jubilejnega 30. Poletnega lutkovnega pristana prejme najboljša predstava po izboru otroške žirije nagrado zlata žirafa.

PROGRAM

Povezava do originalnega članka

35. poletni lutkovni pristan
2024-08-17 00:00 - 2024-09-01 00:00 | Maribor center / Lutkovno gledališče Maribor, Vojašniški trg 2A, 2000 Maribor
Lutkovno gledališče Maribor prireja že 35. Poletni lutkovni pristan, mednarodni lutkovni festival z najdaljšo tradicijo.
Na festivalu bodo sodelovali priznani slovenski lutkovni ustvarjalci in gostje iz Finske, Italije, Slovaške, Madžarske in Francije. Tudi letos se bomo povezali s številnimi organizacijami v mestu in organizirali predstave na Art kampu v Mestnem parku, pred Umetnostno galerijo Maribor in na Mariborskem otoku.
Vstopnice za predstave Poletnega lutkovnega pristana v Lutkovnem gledališču Maribor so po ceni 3 eur na voljo na spletu; pri blagajni gledališča pa od 27. junija 2024 naprej.
Festival financirata Mestna občina Maribor in Ministrstvo za kulturo RS.

Zloženka 35. PLP 2024PDF / 590 KB

Povezava do originalnega članka

Podzemni vinski festival v Vinagovi kleti
2024-08-24 14:00 - 23:00 | Maribor center / Trg Svobode 3, 2000 Maribor. Vinagova klet
Prvi podzemni vinski festival v Mariboru bo navdušil z 30 vinarji, kulinaričnimi dobrotami in glasbo izpod rok DJ Pulce Agency.
Dobrodošli v svetu vrhunskega vina, zabave in visoke kulinarike.
Prvi podzemni festival vina, kulinarike in zabave UNDERGROUND/PODZEMNI Festival vin se bo odvijal v Vinagovi kleti, s skupno površino 15.000 m² in z 2,1 kilometra dolgimi podzemnimi predori, ki so bili zgrajeni leta 1847.
V veličastnih kletnih prostorih vas bo razvajalo 30 vrhunskih vinarjev. Vinarji in gastronomske hiše bodo razpršeni po atraktivnih prostorih vzdolž kar dveh kilometrov kletnih rovov. Celotna klet in tuneli bodo svetlobno urejeni, kar vam bo omogočilo nepozaben vinski sprehod.
Čez celoten dan bo za vrhunsko vzdušje skrbel DJ, ob tem smo pripravili spremljevalni program z glasbenimi in plesnimi nastopi. Sodelovali boste lahko v dražbi arhivskega vina, v večernih urah pa bo na sporedu afterparty in nepozabno druženje.
Vstopnice:

25,00 eur v predprodaji
30,00 eur na dan dogodka

Povezava do originalnega članka

Sodobnoplesna predstava: ONA
2024-08-28 20:00 | Maribor center / Sodni stolp
Od družine do mitologije, zgodba ženske.
Anamaria Klajnšček je v plesno-glasbenem solo performansu ONA ustvarila očarljiv svet, ki se prepleta iz treh izvirov: mogočnih ženskih likov iz njene družine, skrivnostnih siren iz mitologije in zloveščih čarovnic iz zgodovine.
Skozi te arhetipe raziskuje žensko moč, njeno kompleksnost in zgodovinsko preganjanje.

Povezava do originalnega članka

Street Food Market Maribor
2024-08-29 11:00 - 2024-08-31 22:00 | Maribor center / The Leon Štukelj square
Dobrote iz “food truckov”
Ko Trg Leona Štuklja postane prizorišče mednarodne ulične prehrambene scene.
Karavana ulične hrane se bo ponovno ustavila v Mariboru in vas razvajala z dobrotami v okviru turneje Street Food Market Austria in Street Food Market Slovenija.
Zdaj že tradicionalno zadnji vikend v avgustu bo na največjem slovenskem trgu več kot 40 ponudnikov predstavilo svoje dobrote svetovne kuhinje iz svojih predelanih vozil – “food truckov”.
Vabljeni na kulinarično razvajanje, ko bo Trg Leona Štuklja postal mednarodno prizorišče ulične prehrambene scene.
Naj bo uživanje ob hrani pravo družabno doživetje!
Mednarodni in domači mojstri ulične hrane prihajajo v Maribor in se bodo na Trgu Leona Štuklja ustavili konec avgusta 2024. Od 29. – 31. avgusta vas bodo pred vašimi očmi razvajali z dobrotami v okviru turneje Street food market Slovenija.
Vabljeni na kulinarično razvajanje, ko bo Trg Leona Štuklja postal mednarodno prizorišče ulične kulinarične scene.
Pripravljamo pestro ponudbo ulične hrane, glasbeni spremljevalni program ter aktivnosti za male in velike.
Vstop prost!
Naj bo uživanje ob hrani pravo družabno doživetje!

Povezava do originalnega članka

20 METROV V DOLŽINO, DEVET METROV V ŠIRINO IN ŠTIRI METRE V VIŠINO
2024-08-29 17:00 | Maribor center / Glavni trg, Maribor
gostovanje plesnega paviljona v Mariboru v sodelovanju z DSPSLetos Društvo za sodobni ples Slovenije (DSPS) praznuje 30-letnico svojega delovanja. Od samega začetka delovanja društva slovenska plesna skupnost čaka na skupnostne prostore, namenjene plesu, saj ostaja edino umetniško področje, ki ga podpira Ministrstvo za kulturo, a je še vedno brez javnega zavoda. Naslov projekta izhaja iz dimenzij montažnega studia, ki je bil zgrajen iz sredstev javnega zavoda Center sodobnih plesnih umetnosti. Umetnica Toni Soprano Meneglejte je oblikovala montažni plesni paviljon, ki je bil predstavljen v Ljubljani in potoval v Celje, Kranj ter Maribor. Zvrstilo se bo več plesnih točk in intervencij, ki so jih ustvarile_i lokalne plesne_i ustvarjalke_ci iz vse Slovenije.

Povezava do originalnega članka

Gracije
2024-08-29 20:00 | Maribor center / Velika dvorana, Lutkovno gledališče Maribor
otvoritvena plesna predstava 18. Platforme sodobnega plesa (IT)Gracije (2019) so navdihnile Tri gracije (1812–1817), kip Antonia Canove. Delo črpa iz mitologije. Zevsove tri hčere – Evfrozina, Aglaja in Talija – izžarevajo radost, sijaj in blaginjo. Tri moške figure stopijo na oder v prostoru in času, razpetima med človeškim in abstraktnim: prostor, kjer se srečata moškost in ženskost brez vlog, in plešeta v ritmu same narave. Trem izvajalcem – Siroju Guglielmiju, Matteu Marchesiju in Andrei Rampazzo – se pridruži koreografinja Silvia Gribaudi, ki se rada opredeljuje kot “avtorica telesa”. Njena poetika nepopolnosti povzdigne v umetniško obliko z neposrednim, krutim in empatičnim komičnim slogom, ki prestopa meje plesa, gledališča in uprizoritvenih umetnosti.

Povezava do originalnega članka

Telo kot neprehojena pokrajina
2024-08-30 18:00 | Maribor center / Minoritska cerkev
inkluzivno zvočno-gibalno popotovanje, premiera festivalske produkcije Telo kot neskončna, mestoma nepreHOJENA pokrajina, v vsej svoji pestrosti in raznovrstnosti: pokrajina kot prostor, kraj in telo, ki ne (z)more mimo specifičnosti, enkratnosti, individualnosti, celovitosti, uravnoteženosti in harmoničnosti. Ideje o telesni in prostorski pokrajini vedno in neizogibno spremljajo različni pogledi, zaznavne sheme in zorni koti. Hkrati pa je ta pokrajina vedno medsebojno povezana celota, ki je bolj realna od katerega koli posameznega dela. Avtorice v skupnem delu raziskujejo telo in svoje doživljanje med gibanjem. Skupni projekt V telesih, kakšnih? Takšnih! (2024) je sestavljen iz dveh delov. Prvi del z imenom Organsko Tehnološki Skupek je bil predstavljen v Cirkulaciji 2 (Liza Šimenc, Mirica Ačko), aprila 2024, drugi del Telo kot nepreHOJENA pokrajina pa bo predstavljen na festivalu Platforma sodobnega plesa v Mariboru.

Povezava do originalnega članka

Yugo Manchester
2024-08-30 19:00 | Maribor center / Velika dvorana, Lutkovno gledališče Maribor
plesni film in predstava Kratki plesni film je potovanje skozi zapuščino razvoja, vzpona in padca industrije v Mariboru v 20. stoletju. Z močno koreografijo razkriva preobrazbo mesta, ki je nekoč veljalo za “Manchester City” Jugoslavije. V svojih prizorih prikaže ključne zgodovinske dogodke, ki so oblikovali identiteto mesta, proslavlja njegove zmage, poraze in trdoživost ter raziskuje vpliv spreminjajoče se industrijske pokrajine.

Povezava do originalnega članka

Franc Žibert in Marko Hatlak
2024-08-30 20:00 | Maribor center / Minoritska cerkev, Kulturna četrt Minoriti
Festival komorne glasbe Odmev poletja
Franc Žibert in Marko Hatlak, dve ikoni slovenske klavirske harmonike, se združita na koncertu Harmonikart. Doživite nepozaben večer klasične glasbe, od Bacha do Piazzolle, v izvedbi dveh izjemnih glasbenikov.

Povezava do originalnega članka

Ko smo risali kratke linije horizonta
2024-08-31 18:00 | Maribor center / Mali oder, Narodni dom Maribor
plesno-glasbena predstavaV delu Ko smo risali kratke meje horizonta francoska umetnica v tesnem sodelovanju s kurdskim glasbenikom Stalinom Blakom in hrvaško plesalko Nastasjo Štefanić Kralj spremlja občutljive prehode dolgih poti, ki segajo od srednjevzhodnih regij, preko Balkana, do Zahodne Evrope, povezujoč obzorja, ki so nenehno pretrgana na krajše in krajše linije. Sestavljena kot živa pesem z več glasovi, jeziki, instrumenti in telesi, predstava ponuja intimno zvočno pot, ki izhaja iz človeške izkušnje nenehno spreminjajočega se “tukaj” tistih, ki nikoli ne morejo popolnoma ujeti.

Povezava do originalnega članka

Eno samo telo ni dovolj
2024-08-31 20:00 | Maribor center / Židovski trg, Maribor
plesni performansEno telo ni dovolj je prostor za raziskovanje identitete in mnogoterosti, ki jo predstavlja eno samo telo. V skupnem prostoru štirje plesalci igrajo s svojimi političnimi telesi, da bi izpostavili ključna vprašanja: Kako je naša identiteta konstruirana? Ali je določena z našimi telesi? Morda z našo kulturno identiteto? Ali pa mogoče z našim družinskim ozadjem? Ta predstava razmišlja o tem, kaj nas definira, začenši s telesom in njegovim spolom, spolno identiteto, ki je povezana z družino, družbeno skupino, kulturo in določenim državnim okoljem. Delo poskuša razumeti pojem množice skozi sodelovanje štirih plesalcev iz štirih različnih držav: Slovenije, Slovaške, Češke in Argentine. Ti različni izvorni konteksti ponujajo široko platno za radikalno raziskovanje naslednjih vprašanj: Kakšne so naše edinstvene družbene geste? Ali lahko razločimo elemente naših lastnih identitet v naših gibanjih? Ali je mogoče zaznati atavizem v nas? In kaj nas razlikuje v naših posameznih domovinah?

Povezava do originalnega članka

Prehod
2024-08-31 21:15 | Maribor center / Židovski trg, Maribor
zvočno-plesna meditacija, zaključek festivala. Glasbeno plesno popotovanje je dogodek, kjer boste ob sproščujoči glasbi lahko doživeli povezovanje s sanjskimi svetovi naše narave. Ob spremljavi šamanskih bobnov, djemb, kitare, vokalov in ropotulj ter ob vonjavah naravnih kadil boste imeli priložnost zaplesati ali zapeti. Veselimo se deljenja tega lepega trenutka z vami ob zaključku festivala.

Povezava do originalnega članka

Festival Maribor
2024-09-11 00:00 - 2024-09-21 00:00 | Maribor center / Maribor
Jesenski Festival Maribor je festival kakovostne klasične glasbe z vrhunskim naborom mednarodno uveljavljenih glasbenih umetnikov in poznavalskim izborom mladih talentov.

Umetniki
Festivalski program soustvarjajo različni glasbeniki in mednarodne zasedbe. Glasbeno izkušnjo Festivala Maribor bogatijo ne zgolj mojstri tradicije klasične glasbe, temveč tudi izjemni in odprti glasbeniki drugih glasbenih smernic. Ob tujih zvezdniških imenih tvorijo jedro glasbenega ustvarjanja na Festivalu Maribor priznani domači glasbeniki. Sodelujemo z Orkestrom Slovenske filharmonije, Simfoničnim orkestrom SNG Maribor, Komornim godalnim orkestrom Slovenske filharmonije in številnimi izjemnimi domačimi solisti.
Stalnica v programskem konceptu Festivala Maribor sta predstavitev in promocija mladih slovenskih umetnikov, za katere je koncertiranje ob boku velikanov klasične glasbe odlična izkušnja in popotnica za naprej.
Prizorišča
Koncerti se odvijajo v različnih mariborskih koncertnih dvoranah in na drugih manjših prizoriščih, polnih zgodovine in šarma, kot so zaradi odlične akustike cenjena secesijska dvorana Union, dvorana generala Maistra v Narodnem domu, Viteška dvorana in arkade Pokrajinskega muzeja Maribor, Velika dvorana ter Kazinska dvorana SNG Maribor ter notranji in zunanji prostori Vetrinjskega dvora. Glasbeniki so s spontanimi nastopi na prostem razveseljevali tudi že naključne mimoidoče poslušalce!

PROGRAM

Povezava do originalnega članka

Festival Maribor: Trans - Danubia
2024-09-13 19:30 - 21:30 | Maribor center / Dvorana Union, Maribor
FESTIVAL MARIBOR 2024
Petkov festivalski večer se bo poklonil Panoniji in njenim glasbenim širjavam. Regije se bomo dotaknili počez in poželi nekaj glasbenih utrinkov ljudske glasbe, ki je očarala tudi mnoge skladatelje t. i. resne glasbe.
Dva koncerta večera, Danubia in Gitana, bosta nakazala skrajnosti transpanonskega v glasbi: prvič v »visoko destiliranem odmerku«, kot se je izrazil Mate Bekavac, drugič pa v pristni interpretaciji glasbe na Madžarskem živečih romskih virtuozov.

Kvartet Kelemen Mate Bekavac,
klarinet Béla Bartók,
Johannes Brahms

Povezava do originalnega članka

Festival Maribor: Trans - Gitana
2024-09-13 22:00 - 23:30 | Maribor center / Dvorana generala Maistra, Narodni dom Maribor
FESTIVAL MARIBOR 2024
Tradicionalna madžarska in romska glasba
Skupina romskih glasbenikov pod vodstvom Lajosa Sárközyja ml. predstavlja izvirno stičišče glasbene tradicije madžarskih Romov in najvišjih poustvarjalnih standardov, ki jih prispeva izurjenost v klasični glasbi.
Skupina neguje madžarsko in klasično glasbo in pri tem predstavlja nove barve, ki jih ni izvajala še nobena madžarska romska skupina.

Sárközy Band Lajos Sárközy ml., 1. violina
Lajos Sárközy st., 2. violina
Gyula Bóni, viola
Rudolf Sárközy, kontrabas
Gyula Csík, cimbale

Povezava do originalnega članka

Festival Maribor: Mariborske zgodbe
2024-09-14 11:00 - 12:00 | 0883f6b6-fc35-44bf-b834-3f9649b5957b
FESTIVAL MARIBOR 2024 / Festival Maribor med otroki
Preplet klavirskih skladbic, ki zazibajo in pripovedujejo zgodbe. Matineja za najmlajše.

Adriana Magdovski, klavir

Tako spremljevalci kot otroci potrebujejo vstopnico.

Povezava do originalnega članka

Festival fotografije Maribor v Galeriji Media Nox
2024-09-14 17:00 - 2024-09-30 18:00 | Galerija Media Nox
FESTIVAL FOTOGRAFIJE MARIBOR V GALERIJI MEDIA NOX
RAZSTAVA (NE)VIDNI
Od 14. do 30. septembra 2024 // Galerija Media Nox
Med 14. in 30. septembrom 2024 bo v organizaciji Fotokluba Maribor potekal Festival Fotografije Maribor. Letošnja 9. edicija se bo zvrstila v devetih razstaviščih po Mariboru, med katerimi je tudi Galerija Media Nox, ki deluje pod okriljem MKC Maribor. Na festivalu bodo sodelovali tako mladi, a kvalitetni, kot tudi že dlje časa uveljavljeni poklicni fotografi_nje umetniki_ce.
Tokratni festival ne bo v znamenju prodorne rdeče, temveč temačne črne barve, saj bodo v ospredju zakrite ter velikokrat spregledane tematike in problematike sodobne družbe. Uradno odprtje festivala bo v soboto, 14. septembra 2024, na Židovskem trgu. Ob 17. uri bo s kuratorji in avtorji potekal voden ogled razstav v razstavišćih Kulturne četrti Židovska, ob 18. uri pa bo sledilo uradno odprtje in druženje z umetniki.
Razstavljene fotografske serije se bodo v osrednjem festivalskem programu nanašale na izbrani koncept Mrtvega kota, ki bo skozi medij fotografije z gledalci vzpostavil dialog o (ne)zavedanju obstoja zapostavljenih, velikokrat spregledanih tematik in individualističnih ali družbeno-političnih, diskriminatornih problematik, o katerih je potrebno govoriti. V figurativnem smislu se bomo torej obrnili nazaj in pogledali v mrtvi kot sodobne družbe, s čimer bomo prek premišljenih, ter konceptualno močnih vizualnih sporočil uvideli nevidno.
V Galeriji Media Nox bo v času Festivala fotografije Maribor na ogled razstava (NE)VIDNI, ki je skupinska razstava mladih fotografov iz projekta ‘‘Canonov program povezovanja generacij’’ o sprejemanju drugaćnosti.

Povezava do originalnega članka

Festival Maribor: Vezi
2024-09-14 19:30 | Maribor center / Dvorana Union, Maribor
FESTIVAL MARIBOR 2024
Pričujoči koncert razgrinja, kako se na subtilne načine med seboj povezujejo kulture, glasba in predvsem ljudje, ki jo ustvarjajo. Dotaknili se bomo zgodovinskih, sosedskih in širših regionalnih prepletov, polnih spominov »na stičišču podzavesti in ekstaze, plesa in speva; med mejami Balkana, Panonije in Srednje Evrope«, kot pravi Mate Bekavac.
Člani Kvarteta Kelemen, ki so vsi po vrsti izjemni solisti, bodo prevzeli vodstvo koncerta, kjer bosta sodelovanje in izmenjava skupna imenovalca. Vodili nas bodo skozi glasbo, ki da slutiti, da se za abstraktno igro tonov skriva nekaj več …
MB banda Kvartet Kelemen Mate Bekavac, klarinet Leo Weiner, Sándor Veress, Karl Amadeus Hartmann, Aleksandra Vrebalov, Max Bruch, George Enescu

Povezava do originalnega članka

Festival Maribor: Rambazamba
2024-09-15 19:30 - 21:30 | Maribor center / Dvorana Ondine Otta Klasinc, SNG Maribor
FESTIVAL MARIBOR 2024
Še pravkar je vladala nedolžna tišina, ne premakne se niti sapica, nič se ne premakne – a nato nenadoma vse preide v dirjanje: trušč in hrušč se začne. Najrazličnejši slogi se prepletajo na nore načine, polka izrine počasni valček, stara glasba se zaplete v sodobno mrežo sedanjosti, klasična glasba dobi nova oblačila, vroče ljubezenske pesmi stalijo hladni jazz …
Zdi se, da ni nič vnaprej določeno; ali pa vendarle obstaja nevidna roka, ki usmerja dogajanje? Lijaki trobilcev neusmiljeno pihajo za alelujo, medtem ko ušesa poslušalcev prosijo za odrešitev.
Wieder, Gansch & Paul Thomas Gansch, trobenta, krilni rog, glas Leonhard Paul, pozavna, bas trobenta, glas Albert Wieder, tuba SiBrass Pihalni orkester Pošta Maribor Aleksander Čonč, dirigent Slavko in Vilko Avsenik, Julius Fučik, Thomas Gansch, Robert Stolz, Mojmir Sepe, Leonhard Paul, Miroslav Vilhar

Povezava do originalnega članka

Festival Maribor: Zmenek z asoma
2024-09-16 19:30 - 21:30 | Maribor center / Dvorana generala Maistra, Narodni dom Maribor
FESTIVAL MARIBOR 2024
Kdo bi se spustil v kaj takega? Duo trobente in kontrabasa. Ccc …
To resnično nakazuje na zasilno rešitev dveh glasbenikov, ki obsedita v puščavi, želita muzicirati, a ne najdeta nikogar drugega kot prvi kontrabasista in drugi trobentača.
Vendar je pravzaprav nasprotno res. Ta dva genialna instrumentalista sta se našla v velikanskem bazenu vrhunskih glasbenikov Srednje Evrope in na srčno in razumsko osvežujoč način uresničujeta nemogoče: kontrabas in trobenta v duu.
Gansch & Breinschmid Thomas Gansch, trobenta, glas Georg Breinschmid, kontrabas, glas

Povezava do originalnega članka

Festival Maribor: Ponočnjak
2024-09-17 20:00 | Maribor center / Dvorana generala Maistra, Narodni dom Maribor
FESTIVAL MARIBOR 2024
Festival Maribor tudi letos predstavlja novo sinergijo in stvaritev slovenskih ustvarjalcev. Priča bomo praizvedbi »monomuzikala«, komornega muzikala, v katerem kot pripovedovalec in pevec nastopa zgolj protagonist v spremljavi svoje glasbeniške druščine.
Janez Usenik, avtor izvirnega besedila, je o njem zapisal:
»Mesta, v katerih živimo, niso samo naslov. So del nas. Tako kot ljudje imajo namreč tudi mesta svoj značaj, ki so ga dobila skozi zgodovino. In sprehod po mestu je včasih pogovor z njim. Ne sicer zjutraj, ko se nam mudi v službo, ali proti večeru, ko so ulice polne ljudi….«
Tilen Artač, pripovedovalec Mate Bekavac, klarinet Jerica Kozole, Mojca Menoni Sikur, violini Gea Pantner Volfand, viola Martin Sikur, violončelo Janez Krevel, kontrabas Leon Firšt

Povezava do originalnega članka

Festival Maribor: Peter in volk
2024-09-18 17:00 | Maribor center / Dvorana generala Maistra, Narodni dom Maribor
FESTIVAL MARIBOR 2024 / Festival Maribor med otroki
Vabljeni na glasbeno pravljico za otroke!
Primerno za vse od 6. leta naprej. Tako spremljevalci kot otroci potrebujejo vstopnico.
Tilen Artač, pripovedovalec Meta Pirc, flavta Monika Babič Trilar, oboa Aljaž Beguš, klarinet Sarah Akif, rog Miha Mitev, fagot Sergej Prokofjev

Povezava do originalnega članka

Mednarodni festival dokumentarnega filma Dokudoc
2024-09-19 00:00 - 2024-09-22 00:00 | Maribor center / Lutkovno gledališče Maribor
Festival dokumentarnega filma v Mariboru
Pridružite se nam na festivalu DOKUDOC v Mariboru in odkrijte fascinanten svet dokumentarnega filma. Ogledali si bomo najnovejše slovenske in tuje dokumentarne filme ter se po projekcijah pogovarjali z avtorji.
Festival je odlična priložnost za vse ljubitelje dokumentarnega filma, da spoznajo nove filme, se povežejo z drugimi in razvijajo prihodnost dokumentarnega filma v Sloveniji.

Povezava do originalnega članka

Transmigracija Anime: 14. StopTrik MMF odpira razmislek o transhumanizmu
2024-09-25 00:00 - 2024-09-29 00:00 | Splet
Kjerkoli in kadarkoli, Splet
Transmigracija Anime: 14. StopTrik MMF odpira razmislek o transhumanizmu

Festivali so poleg praznovanja ustvarjalnosti in spontanosti tudi pomembne platforme za razprave o družbenih, kulturnih in političnih spremembah, ki oblikujejo vsakdanje življenje umetnikov in vseh vpetih v polje kulture. Letos vas vabimo, da se nam pridružite na potovanju skozi fascinantno, a hkrati kontroverzno temo razmerja med art-house animacijsko kulturo in transhumanističnimi filozofijami.

V najširšem smislu lahko transhumanizem razumemo kot multidisciplinarni pristop, ki preučuje možnosti izboljšanja človeškega obstoja z uporabo in razvojem naprednih tehnologij. Ta perspektiva nam omogoča vpogled v realnost, kjer se človeštvo združuje s transformativnimi tehnologijami, kot so umetna inteligenca, biotehnologija, kibernetika in podobno. Procesi in posledice teh združitev sprožajo pomembne razprave o naravi zavesti, definiciji pojma »človek« ter o družbenih implikacijah takšnega tehnološkega napredka. V kulturnem kontekstu transhumanizem izvira iz progresivnih žanrov znanstvene fantastike, zlasti kibernetskega punka, kjer se napredne tehnologije pogosto prepletajo z distopičnimi vizijami družbe. V zadnjem času, ko so se številne distopične napovedi dejansko uresničile in postale del naše vsakdanje izkušnje, pa so izzivi, ki jih transhumanizem postavlja, prerasli okvirje znanstvene fantastike. Hitro razvijajoča se tehnologija odpira nove dileme glede definicij pojmov, kot sta »izvirnost«in »avtorstvo,« ter kako z novimi umetniškimi orodji izražamo naše razumevanje konceptov, kot so soodvisnost, pravičnost in identiteta. Stop animacija, ena najbolj tradicionalnih oblik filmskega ustvarjanja, ima prav tako zmožnost obravnavati te aktualne izzive. Njena primorodna narava ne pomeni, da je stop animacija oddaljena ali izolirana od te revolucionarne preobrazbe naše civilizacije. Prav nasprotno, festival StopTrik ponuja odličen prostor, kjer lahko ustvarjalci stop animacij raziščejo svoja občutja, tesnobe in želje, ki jih spremljajo v tem času velikih sprememb.
Retrospektivni program letos zajema tri selekcije, katerih cilj je skozi posamezne projekcije osvetliti proces »izboljšanja« stop animacije, ki je tesno prepleten s tehnološkim razvojem kreativnih orodij in njihovim vplivom na naše zaznavne navade. Program omogoča vpogled v evolucijo stop animacije, ki se je razvila od strogo tehničnega pristopa do navdihujoče palete slogov, poetik in senzibilnosti, ki so tehnološko napredne, a hkrati globoko zakoreninjene v tradicijah kinematografske eksperimentacije. Na zaslonu bodo oživeli avtomati, kiborgi, prehodne identitete in utelešene želje, s čimer bodo gledalce spodbudili k soočenju z vprašanji, ki so običajno nevtralizirana, utišana ali tabuizirana. Uvodna projekcija »Mehanska doba: Revisited« (kuratorja: Olga Bobrowska in Michał Bobrowski, direktorja festivala StopTrik) je retrofuturistična selekcija, ki ponuja vpogled v pretekle vizije prihodnosti. Postavitev zgodovinskih filmov ob bok sodobnejšim produkcijam poskuša zajeti »avro« stop animacije, ki se mora prilagajati novim načinom ustvarjanja, percepcijam in sposobnosti gledalcev, da ohranijo pozornost. Program »Mehki roboti v preoblikovanju,« ki ga je pripravila Anastazja Naumemko (ukrajinska režiserka, ki živi med Dunajem in Varšavo), prikazuje, kako lahko sloge stop animacije nadgradimo in prikažemo v 2D/3D estetiki. Poleg tega ta program raziskuje pomen transhumanizma v čezčloveških čustvih in željah ter preučuje prehodno naravo spolnosti in kognicije. Vabimo vas tudi, da se vključite v kritičen pogovor o vlogi umetne inteligence kot umetniškega orodja v programu »Animacija v dobi AI.« Juergen Hagler, avstrijski akademski raziskovalec, umetnik in kurator na stičišču animacije, iger in medijske umetnosti, bo predstavil tri filme, ustvarjene s pomočjo umetne inteligence, pri čemer bo projekcija spremljana s poglobljenim komentarjem o umetniških in etičnih posledicah tega novega poglavja v zgodovini filma.
Raziskovanje letošnje teme bo zajelo različne oblike in vidike. Tisti, ki vas zanimajo okoljsko naravnane spremembe, ki zmanjšujejo odpadke med produkcijskim procesom v stop animaciji, ne smete zamuditi panela »Lutke v tranzitu.« Tisti, ki bi raje raziskovali vprašanja reprodukcije bogastva in bede v poznem kapitalizmu, pa se morate obvezno udeležiti razstave kolektiva Total Refusal v OBRATu – prostoru umetnosti in participacije. V kontekstu teme transhumanizma bomo na festivalu gostili režiserja in civilnega kozmonavta Dragana Živadinova, ki bo občinstvu predstavili petdesetletni gledališki proces Noordung, ki se je uradno začel 20. aprila leta 1995 ob deseti uri zvečer s premiero, zasnovano na konceptu petih ponovitev, ki se bodo odigrale vsakih 10 let, na isti datum, ob isti uri in z istimi igralci vse do leta 2045. Predstava sebuje proces zamenjave teles igralcev, ki bodo medtem že umrli, z daljinsko vodenimi tehnološkimi substituti.
Do začetka septembra bodo razkrite vse podrobnosti programa festivala.

Povezava do originalnega članka

AVxTrik
2024-09-25 00:00 - 2024-09-29 00:00 | Vetrinjski dvor, dvorana Gustaf
25. – 29. 9. 2024, Vetrinjski dvor, Dvorana Gustaf
AVxTrik
StopTrik s svojo 14. edicijo v petih dneh pestrega dogajanja in več kot 130 animiranimi filmi slavi stop animacijo in spodbuja refleksijo družbenih, kulturnih in političnih fenomenov. Festival ponuja širok nabor dogodkov, tudi letos skrbimo za nepozabne večere, dolge noči in bolj počasna jutra. Vstop prost.

Sreda, 25. 9. 2024, 21.00 •• Samuel Blues x VJ 5237 * Vetrinjski dvor

Petek, 27. 9. 2024, 22.00 •• Čao Portorož x TAC + Spajser * Vetrinjski dvor

Sobota, 28. 9. 2024, 22.00 •• KEZZ x VXVX (AV) * Vetrinjski dvor

Nedelja, 29. 9. 2024, 22.00 •• Woo-D * Dvorana Gustaf

vstop prost

Otvoritven koncert: Samuel Blues x VJ 5237

Samuel Blues
Muzičar, ne kantavtor, mojster grunge blues psihadelije iz okolice Jesenic. Multiinstrumentalist, ki igra kitaro, orglice, klaviature, bas, bobne in ob tem še poje, je na sceni od 2012. V svoji sobi je v tem času sam posnel 13 lo-fi analognih albumov. Bluzerske na te in one načine, slovenske, angleške, instrumentalne, enega ali dva elektronska in enega punk, pa instrumentalno psihadeličnega z elementi surf kitare. Njegova besdila so šaljiva, pikra, močna in iskrena, naključne vsakodnevne epizode ali taki in drugačni problemi naše družbe. Oder vedno polni s svojo močno prezenco in energijo, globokim raskavim glasom in spretnim igranjem kitare (včasih doda tudi kak doma narejen boben). Peljal nas bo v najrazličnejše zvočne krajine na odklop v svet imaginarija močne poetike ter tistega nalezljivega blues ritma.
Samuel Blues je Samo Pivač
VJ 5237
Stella Ivšek je intermedijska umetnica, ki se kot VJ-ka (VJ 5237) že vrsto let pojavlja tako na domačih kot tujih prizoriščih. Njen pristop k VJ-anju temelji na živi vizualizaciji zvoka z generativnimi elementi. Samostojno ter s svojim kolektivom BEAM TEAM se je z vizualno opremo ter avtorskimi A/V instalacijami predstavila že na mnogih domačih in tujih festivalih. Kot vizualna umetnica sodeluje s številnimi društvi in zavodi ter kolaborira z različnimi ustvarjalci in kolektivi na področju glasbene ter medijske produkcije znotraj intermedijske umetnosti.

Petkov koncert: Čao Portorož x TAC + Spajser

Čao Portorož
Nabrita ljubljanjska zasedba, ki združuje podivjano rokenrol držo, grenko sladkost indie rocka ter plesne elektronske zasuke, ki jih narekujejo odločni udarci ritem mašine in nalezljive sintovske linije. Kot kvartet jih poznamo od 2009, od 2022 pa kot trio z novim bobnarjem. V prvih letih svojega delovanja so izdali dva abluma, oba Čao Portorož, leta 2020 pa POP. Od grobih kitar, melodičnih pop kavljev in nadrealističnih besedil do še bolj unikatnih preobratov ter višjih zvočnih standardov in naprej do divje mešanice rock&rolla, sladkega indie rocka z elektronskim posipom in sint linijami. Ne držijo se ustaljenih kalupov in navad ampak v glasbi vseskozi iščejo strast in užitek, kar je temelj, gonilo in cilj. Evforijo dvigujejo z značilnimi, večjezični vokalnimi vzkliki, v njihovi (post)pankovski drži pa je še vedno čuti jugo temperament stare šole.
Čao portorož so: Ivian Kan Mujezinović (kitara, bas, sintetizator, vokal), Gregor Andolšek (kitara, bas, vokal) in Jan Kmet (bobni)
TAC
Grega Tanacek, eden izmed številnih zagnanih VJev, ki že več let skrbi za celostno vizualno dodelanost dogodkov. Vizualni kreator, ki s svojevrstnim stilom mešanja raznoraznih video vsebin, klasični projekcijski format preobrazi v umetniško formo, prilagojeno prostoru in dogodku ter ga znova in znova zapolni s kreativnim mešanjem in prelivanjem kompozicij – gibanjem skozi igro svetlobe. Skrbi za vizualno podobo dogodkov in skozi manipulacijo, svetlobe in premikajočih slik dopolnjuje glasbeni program ter statični prostor spremeni v dinamično, spreminjajočo predstavo slik in barv.
Spajser
V življenju ni vse iz rožic. Sploh ne, sej to vsi vemo. Tudi Spajser. Rožice so vseh vrst in oblik, lahko so male, velike, rastejo na bujnem travniku ali med asfaltno cesto in betonskim robnikom. Ne toliko za nemene herbarija, ampak predvsem za kolekcijo rožic komadov, Spajser zbira in izbira. Pol Peskovnika, en kaufn mehke muzike.
Spajser je Simon Cigula

Sobotni večer: KEZZ x VXVX

KEZZ
Didžejka, producentka in pevka, iz Kikinde (Srbija), ki že nekaj let živi v Ljubljani spretno združuje elektroniko z elementi etno tradicije Balkana. Prvi komad je izdala leta 2014 in od takrat naprej smo jo lahko slišali v mnogih klubih in festivalih po Balkanu in širše, EXIT Dance areni in lani dvakrat celo na Glastonburyu. Izdala je dva EPja in tri albume. Vsestranska glasbenica, tehnošamanka raziskuje najgloblje plasti sveta elektronske glasbe in ga spaja z močnimi ritmi in nalezljivimi večglasji. Sprehaja se med prvinami tranca, ambientala, tech housea, balkanskega etno folka in popa z novimi materiali pa se podaja odločneje v smer techna. V živih nastopih začara s svojim vokalom, ki ga na licu mesta prepričljivo plasti na glasbene podlage valovitih basovskih linij. Z loopi, sintetizatorji, sempli, akustičnimi instrumenti in glasom vabi k plesu in preseneča z nepričakovanimi preobrati.
KEZZ je Tamara Ristić
VXVX
Vita Kolar je multidisciplinarna ustvarjalka, ki deluje na področju vizuala, v statični in dinamični obliki. Ustvarja z interdisciplinarnim pristopom k vizualnim praksam. Njen vizualni set je barvit in živahen. Izraža se v prepletu neštetih abstraktnih form, vzorcev in hitrih flipov barvnega prostora. V set vključuje materiale lastnega raziskovanja, zgodnje ekspirimentalne opuse filmske animacije, elemente dizajna, konceptualne umetnosti in pop kulture. V svojih delih raziskuje interakcije med različnimi mediji in formati, sprejema novo in jih meša s klasičnim, retrospektivo.

Zaključna zabava: DJ Woo-D

DJ Woo-D
Prekaljen DJ in producent, vesten zbiratelj gramofonskih plošč in član kolektiva Tetkine Radosti, ekipe zadolžene za jugonostalgične žurke. Eklektični nabor svakojakih godb vse od funka, šlagerjev, diska, beata, soula, synth popa, novega vala, rocka, obskurne hipijade, izkrivljenih filmskih citatov, pa vse do mehke avantgardne pornografije in deplasiranega ekonomsko propagandnega materiala. Njegovi glasbeni slogi so naravnani v funku/soulu/jazzu, zadnje čase pa posega po 90s acid jazz vinilih. Spreten za gramofoni, sintetizatorji, s samplerji in efekti. Dolgoletni znanec slovenske klubske scene, ki nastopa na odrih številnih barov, klubov in festivalov po vsej Evropi, Rusiji in ZDA.
DJ Woo-D je Igor Večerić

Povezava do originalnega članka
